અમિતના મોટા ભાઈ નવીન નંદુએ‘મિડ-ડે’ને કહ્યું હતું કે ‘રવિ નામના એક યુવકે શનિવારે બપોરે મારા પપ્પાને ફોન કરીને કહ્યું હતું કે તેણે અમિતને શુક્રવારે બોરીવલીમાં જોયો હતો. એટલે હું અને મારો કઝિન અમિતને શોધવા મોટરસાઇકલ પર નીકળ્યા હતા, પણ અમને અમિત ક્યાંય દેખાયો નહોતો. દરમ્યાન અમે વેસ્ટર્ન એક્સપ્રેસ હાઇવે પરના સર્વિસ-રોડ પર એક યુવકને ગંદાં કપડાંમાં જોયો હતો. તેની નજીક જતાં અમને ખબર પડી કે તે અમિત હતો. તેની માનસિક હાલત સારી નહોતી. તે અમને ઓળખતો નહોતો અને તેના શરીરમાં નબળાઈ હતી એથી અમે તેને ઘરે લઈ ગયા હતા. તેની પાસે મોબાઇલ, વૉલેટ, ઉઘરાણીની રકમ અને રેડીમેડ કપડાંમાંનું કશું નહોતું. તે ઘરેથી જે કપડાં પહેરીને ગયો હતો એ પણ બદલાઈ ગયાં હતાં. ગઈ કાલે સવારે અમે તેને અમારા ફૅમિલી ડૉક્ટર પાસે લઈ ગયા હતા, પરંતુ તેને હૉસ્પિટલમાં ઍડમિટ કરવા કહ્યું એથી અમે સવારે જુહુમાં આવેલી ભારતીય આરોગ્ય નિધિ હૉસ્પિટલ લઈ ગયા હતા, જ્યાં તેને ત્ઘ્શ્માં રાખવામાં આવ્યો છે. ડૉક્ટરે તેના યુરિન અને બ્લડ સહિતના રિપોર્ટ કઢાવ્યા છે. અમિતને હોંશમાં આવતાં બે-ત્રણ દિવસ લાગશે એવું ડૉક્ટરે જણાવ્યું છે.’